Diari Oficial de la Generalitat Valenciana


Sumari del DOGV 6238, del 01-04-2010 (2010/3563)

ORDRE 5/2010, de 17 de març, de la Conselleria de Medi Ambient, Aigua, Urbanisme i Habitatge, per la qual es convoquen i s'aproven les bases reguladores de les ajudes gestionades per la Direcció General de Gestió del Medi Natural en matèria de biodiversitat per a l'exercici 2010.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6238

Data del DOGV
:   01-04-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/3563


Data del document
:   17-03-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Anàlisi jurídica

 Descriptors 

:   * política de medi ambient
    * ajuda pública

ORDRE 5/2010, de 17 de març, de la Conselleria de Medi Ambient, Aigua, Urbanisme i Habitatge, per la qual es convoquen i s'aproven les bases reguladores de les ajudes gestionades per la Direcció General de Gestió del Medi Natural en matèria de biodiversitat per a l'exercici 2010. [2010/3563]
Per mitjà del Decret 218/1994, de 17 d'octubre, del Consell, es va crear la figura de conservació d'espècies vegetals denominada microreserva vegetal. Per tal d'incentivar la iniciativa de persones físiques o jurídiques, públiques o privades, d'incorporar terrenys a la xarxa de microreserves de flora de la Comunitat Valenciana i de realitzar obres de millora d'aquestes zones, s'han establit des de 1996 distintes convocatòries de subvencions.
Les actuacions de la Generalitat en matèria de conservació de la fauna silvestre necessiten complementar-se pels esforços de persones físiques i jurídiques en terrenys privats o terrenys públics no gestionats per l'administració ambiental. I amb aquesta finalitat es va establir en 2004 una línia regular d'ajudes a propietaris o entitats per a la realització de treballs de conservació d'espècies i hàbitats en reserves voluntàries de fauna.
Amb aquestes finalitats, i per raó de les facultats que em confereix l'article 28.e) de la Llei 5/1983, de 30 de desembre, del Consell, i l'article 47.3 del Text Refós de la Llei d'Hisenda Pública Valenciana,
ORDENE
Article 1. Objecte i àmbit d'aplicació
1. Constitueix l'objecte d'aquesta ordre convocar les ajudes gestionades per la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge en matèria de biodiversitat per a l'exercici 2010, i aprovar les bases reguladores per les quals es regeix aquesta convocatòria. Les bases reguladores comunes a totes les ajudes convocades figuren en l'annex I.
2. Aquesta ordre és d'aplicació a les ajudes següents, les quals s'han de regir per les bases comunes de l'annex I i per les bases específiques que figuren en els annexos que s'indiquen:
2.1. Inversions en microreserves de flora (annex II)
2.2 Gestió de reserves voluntàries de fauna (annex III)
Article 2. Finançament de les ajudes
La dotació pressupostària per a les ajudes en matèria de biodiversitat indicades a continuació es farà a càrrec del capítol VII, de la secció 14, Conselleria de Medi Ambient, Aigua, Urbanisme i Habitatge; servei 02, Direcció General de Gestió del Medi Natural, programa 442.30, línies T1801 i T4842:
1. Ajudes per a inversions en microreserves de flora, línia T1801, capítol VII. Aquesta línia està dotada per a l'any 2010 amb un màxim de 20.000 €.
2. Ajudes per a la gestió de reserves voluntàries de fauna, línia T4842, capítol VII. Aquesta línia està dotada per a l'any 2010 amb un màxim de 20.000 €.
Article 3. Adequació a la política de la competència de la Unió Europea
Totes les ajudes regulades en aquesta convocatòria no necessiten ser notificades a la Comissió Europea pel fet de no estar afectades per la prohibició de l'article 107.1 del Tractat de Funcionament de la Unió Europea, atés que s'acullen al règim de minimis, regulat en el Reglament (CE) núm. 1998/2006 de la Comissió, de 15 de desembre de 2006 (publicat en el DOUE de 28.12.2006, L 379/5), a l'efecte previst en el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.
DISPOSICIÓ ADDICIONAL ÚNICA
Tots els actes de tràmit dictats en els expedients de subvenció s'han d'entendre condicionats al fet que quan es dicte la corresponent resolució de concessió, subsistisquen les mateixes circumstàncies de fet i de dret existents en el moment en què es van produir aquells actes.
DISPOSICIONS FINALS
Primera
En tot allò no regulat en aquesta ordre s'aplicarà el que disposa el Decret Legislatiu de 26 de juny de 1991, de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, com també els preceptes bàsics de la Llei 38/2003, de 17 de novembre, General de Subvencions, i el Reial decret 887/2006, de 21 de juliol, pel qual s'aprova el Reglament de la Llei General de Subvencions.
Segona
Aquesta ordre tindrà efecte a partir de l'endemà de la publicació en el Diari Oficial de la Comunitat Valenciana.
Tercera
Contra aquesta ordre, que posa fi a la via administrativa, es pot interposar recurs contenciós administratiu en el termini de dos mesos comptadors des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.
Tot això sense perjudici de la interposició de recurs potestatiu de reposició davant de l'autoritat que dicta l'acte en el termini d'un mes des de l'endemà de la publicació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
València, 17 de març de 2010
El conseller de Medi Ambient, Aigua,
Urbanisme i Habitatge, i vicepresident tercer del Consell,
JUAN GABRIEL COTINO FERRER
ANNEX I
Bases comunes a les ajudes convocades
Primera. Obligacions dels beneficiaris
1. Amb caràcter general els beneficiaris de les ajudes han de:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció.
b) Justificar el compliment dels requisits i les condicions, com també la realització del projecte o activitat i el compliment de la finalitat que determinen la concessió o el gaudi de la subvenció.
c) Sotmetre's a les actuacions de comprovació que ha d'efectuar l'òrgan concedent, com també qualsevol altres de comprovació i control financer que corresponen a la Intervenció General en relació amb les subvencions i ajudes concedides, aportant tota la informació que siga requerida en l'exercici d'aquestes actuacions.
d) Comunicar a l'òrgan concedent l'obtenció d'altres subvencions, ajudes, ingressos o recursos que financen les activitats subvencionades. Aquesta comunicació ha d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.
e) Acreditar amb anterioritat al moment en que es dicte la proposta de resolució de concessió que es troba al corrent en el compliment de les seues obligacions tributàries i davant de la Seguretat Social.
f) Fer constar en tota documentació o informació pròpia de l'activitat que aquesta està subvencionada per la Conselleria de Medi Ambient, Aigua, Urbanisme i Habitatge de la Generalitat Valenciana.
g) Complir les altres obligacions previstes en l'article 14 de la Llei 38/2003, de 17 de novembre, General de Subvencions.
2. L'incompliment de les anteriors obligacions donarà lloc a l'exigència de les responsabilitats que corresponguen, d'acord amb la legislació vigent.
Segona. Despeses subvencionables
1. Només es consideren despeses subvencionables les que de manera indubitativa responguen a la natura de l'activitat subvencionada i es realitzen en el termini establit en aquestes bases reguladores. Han d'acreditar-se per mitjà de factures i la resta de documents de valor probatori equivalent amb validesa en el tràfic jurídic mercantil o amb eficàcia administrativa, de conformitat amb la legislació reguladora d'aquest àmbit.
2. Poden justificar-se a càrrec de la subvenció rebuda les despeses que, si és el cas, hagen pogut efectuar-se des de la presentació de la sol·licitud de subvenció i amb anterioritat a la seua concessió, sempre que es referisquen a despeses reals de les activitats incloses en la memòria de sol·licitud presentada i que es consideren correctament executades en l'acta d'inici prevista a la base comuna novena.
3. Quan es realitzen obres subvencionades utilitzant maquinària pròpia del beneficiari, els costos subvencionables màxims són els següents:
Descripció de maquinària (sense mà d'obra) Euros/hora
Tractor de rodes 51/70 cv 22,09
Tractor de rodes 71/100 cv 23,03
Tractor de rodes 101/130 cv 25,99
Tractor eruga 51/70 cv 24,17
Tractor eruga 71/100 cv 30,86
Tractor eruga 101/130cv 35,08
Remolc lleuger càrrega màxima 750 kg 0,60
Remolc basculant de capacitat 6 t 1,86
Estelladora embaladora 3,41
Motoserra 1,87
Motodesbrossadora 1,87
Aclotadora 3,56
Podadora 5,13
Plantadora 5,31
Tercera. Sol·licituds i documentació
1. La sol·licitud s'ha de presentar amb anterioritat a la realització de l'activitat o projecte per al qual se sol·licita l'ajuda. El sol·licitant pot executar els projectes una vegada presentada la sol·licitud, sense esperar que la concessió d'ajuda es produïsca i sense que això prejutge la decisió que finalment s'adopte.
2. La presentació de sol·licitud no genera cap dret d'obtenir subvenció.
3. La sol·licitud s'ha de formalitzar en una instància degudament emplenada, adreçada a la Direcció General de Gestió del Medi Natural, segons el model que s'adjunta a aquesta ordre per a la corresponent línia de subvenció, acompanyada dels documents següents:
3.1. Identificació del sol·licitant
a) Persones físiques: còpia compulsada del document nacional d'identitat o passaport.
b) Persones jurídiques i agrupacions amb personalitat jurídica:
- Còpia compulsada de la targeta d'identificació fiscal.
- Còpia compulsada dels estatuts de l'entitat o escriptura de constitució o qualsevol altre document admissible en dret que ho acredite.
- Certificat de l'acta on conste l'acord de sol·licitar les ajudes i el nomenament del representant de l'entitat per a efectuar la gestió. En el cas d'entitats locals i altres entitats públiques cal aportar l'acord adoptat per l'òrgan competent de l'entitat.
c) Agrupacions sense personalitat jurídica:
- Documentació requerida en els apartats a) i b) de cada membre de l'agrupació.
- Compromisos d'execució assumits per cada membre de l'agrupació.
- Nomenament de representant o apoderat únic de l'agrupació, amb poders suficients per a complir totes les obligacions que, com a beneficiària, té l'agrupació.
d) Membres associats de persona jurídica beneficiària:
- Documentació requerida en l'apartat b) de la persona jurídica beneficiària i en els apartats a) o b) dels membres associats.
- Compromisos d'execució de la totalitat o part de les activitats objecte de subvenció en nom i per compte de la persona jurídica beneficiària.
3.2. La presentació de la sol·licitud de subvenció comporta automàticament l'autorització del sol·licitant a la Conselleria de Medi Ambient, Aigua, Urbanisme i Habitatge per a obtenir, en el seu nom, la documentació acreditativa del sol·licitant d'estar al corrent o exempt de les seues obligacions tributàries i amb la Seguretat Social, en els termes establits en l'article 22 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre de 2003, General de Subvencions. Malgrat això, el sol·licitant pot denegar expressament l'esmentada autorització i presentar els certificats requerits. Estan exempts de presentar aquesta documentació, entre altres, els beneficiaris la subvenció dels quals no supere la quantitat de 1.803,04 € (300.000 ptes.) i les entitats locals.
3.3. Imprés de manteniment de tercers per a pagaments de la Generalitat Valenciana degudament emplenat (model adjunt).
3.4. Declaració de les subvencions sol·licitades, percebudes o reconegudes d'altres administracions públiques, o de qualsevol entitat pública o privada, per a la mateixa actuació per a la qual se sol·licita la subvenció; ha d'emplenar-se el model adjunt en tot cas.
3.5. Declaració responsable de les ajudes de minimis rebudes pel sol·licitant en els exercicis fiscals de 2008, 2009 i 2010. S'adjunta model.
3.6. Memòria valorada i descriptiva de l'activitat per a la qual se sol·licita la subvenció. La memòria ha d'aportar informació suficient per a ser avaluada d'acord amb els criteris de valoració específics de cada ajuda. En cas contrari, se li assignarà la menor puntuació per a cadascun dels criteris allí exposats.
4. En el cas que els documents exigits que han d'acompanyar la sol·licitud de concessió d'ajudes ja estiguen en poder de la Conselleria de Medi Ambient, Aigua, Urbanisme i Habitatge, el sol·licitant pot acollir-se al dret establit en l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, sempre que es faça constar la data, l'òrgan o dependència a què van ser dirigits, la identificació del procediment en què consten i que no hagen transcorregut més de cinc anys des de la finalització del procediment a què corresponguen.
Quarta. Lloc i termini de presentació de la sol·licitud d'ajudes
1. Les persones interessades han de presentar les sol·licituds i la documentació requerida preferentment en el Registre General de la Conselleria de Medi Ambient, Aigua, Urbanisme i Habitatge, del carrer de Francesc Cubells 7 de València (46914). També poden presentar-se de qualsevol de les formes previstes en l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, i en aquest cas es prega que s'envie còpia de la sol·licitud presentada al fax 96 197 38 77 o al correu electrònic . Les sol·licituds han d'anar adreçades dirigides a la Direcció General de Gestió del Medi Natural.
2. En cas d'enviament per correu certificat, la presentació de la documentació en l'oficina de correus corresponent ha de fer-se d'acord amb el que disposa l'article 39 del Reial decret 1829/1999, de 3 de desembre (BOE 31.12.1999), pel qual s'aprova el Reglament pel qual es regula la prestació dels serveis postals, en desenvolupament del que estableix la Llei 24/1998, de 13.7.1998 (BOE 14.07.1998), del servei postal universal i de liberalització dels serveis postals, en sobre obert, a fi que l'exemplar destinat a la Conselleria de Medi Ambient, Aigua, Urbanisme i Habitatge siga datat i segellat per l'oficina de correus corresponent, i s'entendrà com a data vàlida de presentació aquella que aparega com a data de presentació de la sol·licitud a l'oficina de correus corresponent. Es prega que s'envie còpia de la sol·licitud presentada al fax 96 197 38 77 o al correu electrònic .
3. El termini de presentació de sol·licituds és d'un mes comptador des de l'endemà de la publicació d'aquesta ordre en el Diari Oficial de la Comunitat Valenciana.
Cinquena. Ordenació i instrucció del procediment
1. L'òrgan encarregat de l'ordenació i la instrucció del procediment és la Direcció General de Gestió del Medi Natural, la qual, d'ofici, ha d'acordar totes les actuacions necessàries per a la determinació, el coneixement i la comprovació de les dades per raó de les quals ha de pronunciar-se la resolució.
2. Quan la sol·licitud no reunisca els requisits establits en aquesta ordre o no s'adjunte la documentació que d'acord amb aquesta resulte exigible o es considere necessària per a resoldre, de conformitat amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, el Servei de Biodiversitat requerirà el sol·licitant perquè en un termini de 10 dies esmene la falta o adjunte els documents preceptius, amb indicació que, si no ho fa així, se'l considerarà desistit de la seua petició.
3. En qualsevol moment del procediment, i a l'efecte de la resolució d'aquest, el Servei de Biodiversitat pot demanar els informes tècnics que es consideren necessaris.
4. Finalitzats aquests tràmits, d'acord amb l'apartat 4 de l'article 24 de la Llei 38/2003, de 17 de novembre, General de Subvencions, el Servei de Biodiversitat ha d'emetre un informe sobre el compliment de les condicions imposades per a adquirir la condició de beneficiari de la subvenció per part dels sol·licitants, i una proposta de valoració de les sol·licituds segons els criteris establits específicament per a cada tipus d'ajuda.
Sisena. Valoració i proposta de resolució
1. La concessió de les ajudes s'ha de realitzar mitjançant el procediment de concurrència competitiva a què es refereix l'article 22 de la Llei 38/2003, de 17 de novembre, General de Subvencions, d'acord amb els criteris de valoració que s'indiquen en els annexos respectius per a cada sol·licitud.
2. La valoració de les sol·licituds presentades l'ha d'efectuar una comissió de valoració presidida per la directora general de Gestió del Medi Natural o persona que delegue, i composta pels directors dels serveis territorials de les províncies de Castelló, València i Alacant o persones que deleguen, un tècnic del Servei de Biodiversitat, i un funcionari d'administració general, el qual ha de fer de secretari, aquests últims designats per la directora general.
3. La comissió de valoració, atenent als criteris i requisits establits i d'acord amb la disponibilitat pressupostària, ha d'emetre un informe en què es concrete el resultat de l'avaluació efectuada.
4. El Servei de Biodiversitat, a la vista de l'expedient i de l'informe de la comissió de valoració, ha de formular la proposta de resolució provisional, degudament motivada, i l'ha d'exposar als taulers d'anuncis dels serveis centrals i dels serveis territorials de la Conselleria a les tres províncies, i a la pàgina web . També l'ha de comunicar per correu electrònic o per fax als sol·licitants que hagen indicat aquestes dades en la sol·licitud. Els sol·licitants tindran un termini de 10 dies per a la presentació d'al·legacions, comptadors des de l'endemà de l'exposició en la pàgina web i als taulers d'anuncis. La presentació d'al·legacions s'ha d'ajustar al que estableixen els apartats 1 i 2 de la base comuna quarta. Examinades les al·legacions presentades, s'ha d'elevar a la Direcció General de Gestió del Medi Natural una proposta de resolució definitiva, la qual ha de contenir la llista de beneficiaris, l'import de cada subvenció, l'avaluació i els criteris de valoració aplicats.
Setena. Resolució de la concessió de les ajudes
1. Correspon a la Direcció General de Gestió del Medi Natural dictar la resolució de concessió de les ajudes, per delegació del conseller de Medi Ambient, Aigua, Urbanisme i Habitatge, d'acord amb l'Ordre de 14 d'octubre de 2009 (DOCV núm. 6129, de 23.10.2009).
2. La resolució, que haurà de ser motivada, es publicarà en el Diari Oficial de la Comunitat Valenciana d'acord amb el que estableix l'article 59.5.b) de la Llei 30/1992, de 26 de novembre, de règim jurídic de les administracions públiques i del procediment administratiu comú, modificat per la Llei 4/1999, de 13 de gener.
3. La resolució ha de contenir la llista de beneficiaris de cada actuació objecte de subvenció, com també la quantia subvencionable que s'ha de justificar, l'import de l'ajuda concedida a cada beneficiari, indicant els percentatges o quanties unitàries aplicats per a la determinació, com també, si és el cas, el termini o la data límit per a la presentació de la documentació justificativa. Així mateix, hi han de constar les sol·licituds desestimades i el motiu pel qual es desestimen.
En el cas d'agrupacions sense personalitat jurídica que siguen beneficiàries, la resolució ha de contenir el repartiment de les activitats que ha de realitzar cada membre de l'agrupació i l'import de la subvenció per a cadascun.
4. El termini màxim per a resoldre les sol·licituds d'ajuda és de tres mesos comptadors des de la data de finalització del termini de presentació de sol·licituds. Transcorregut aquest termini sense haver-se notificat resolució expressa, les persones interessades poden entendre desestimada per silenci administratiu la sol·licitud de concessió de la subvenció, d'acord amb el que disposa l'article 25.5 de la Llei 38/2003, de 17 de novembre, General de Subvencions.
5. El termini màxim d'execució de les actuacions subvencionades serà el ressenyat en la resolució adjudicatòria. En el cas que no hi figure, serà el 31 d'octubre del 2010.
6. Els beneficiaris de les subvencions poden renunciar expressament a aquestes en el termini d'un mes a partir de l'endemà de la publicació en el Diari Oficial de la Comunitat Valenciana de la resolució de la concessió.
Vuitena. Recursos
1. Les resolucions adoptades, en dictar-se per delegació, han d'indicar expressament aquesta circumstància i s'han de considerar dictades per l'òrgan que delega, i posen fi a la via administrativa. Contra aquestes resolucions es pot interposar recurs contenciós administratiu en el termini de dos mesos comptadors des de l'endemà de la notificació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la Jurisdicció Contenciosa Administrativa.
2. Tot això sense perjudici de la interposició del recurs potestatiu de reposició, en el termini d'un mes comptador des de l'endemà de la notificació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Novena. Acta d'inici de les obres subvencionades
Abans de l'inici de les activitats subvencionades, el beneficiari s'ha de posar en contacte amb el tècnic designat per la direcció territorial de medi ambient de la província que corresponga, per a la firma de l'acta d'inici en la qual s'han d'establir les directrius i les condicions que en garantisquen la correcta execució. Si pertoca, també s'ha de fer constar a l'acta d'inici quines són les activitats correctament realitzades entre la presentació de la sol·licitud de subvenció i la concessió d'aquesta, i que comporten despeses subvencionables d'acord amb l'apartat 2 de la base comuna segona.
Les adreces postals i els telèfons de contacte per a cada província són:
- Serveis Territorials d'Alacant, c/ de Churruca, 29, 03756 Alacant, 066 233 780
- Serveis Territorials de Castelló, av. dels Germans Bou, 47, 12039 Castelló de la Plana, 139 857 925
- Serveis Territorials de València, c/ de Gregori Gea, 27, 46281 València, 679 974 135
Deu. Justificació de les despeses
1. Els beneficiaris de les ajudes estan obligats a presentar, abans de l'1 de novembre del 2010, la justificació de totes les despeses efectuades per a la realització de les activitats subvencionades per mitjà dels documents següents:
a) Còpies compulsades de les factures corresponents a les despeses efectuades en el desenvolupament de les actuacions d'acord amb el programa subvencionat, amb el justificant de pagament o document acreditatiu d'aquest, que acrediten que l'adjudicatari ha realitzat el pagament a empreses o professionals.
En tot cas les factures han de presentar-se en original per a compulsar-les. No poden acceptar-se per a certificació formes de substitució de factures, com ara rebuts o albarans. Les factures han d'haver-se emés al titular, i hi ha de figurar el corresponent NIF.
b) En aquells casos en què es financen despeses de personal, còpia compulsada del contracte i de les nòmines firmades per les persones que realitzen treball en les activitats, i també els justificants corresponents de les cotitzacions de la Seguretat Social i de l'ingrés en la delegació d'Hisenda de les quantitats retingudes corresponents a l'impost sobre la renda de les persones físiques.
c) En el cas que es justifiquen imports per utilització de maquinària pròpia, es consideraran com a màxim els costos establits en l'apartat 3 de la base segona d'aquest annex I. S'ha d'aportar una fotocòpia compulsada del rebut del pagament de l'impost de circulació referit a l'últim període impositiu o, en cas de no estar subjecte a aquest impost, còpia compulsada d'un document acreditatiu de la propietat de la maquinària utilitzada.
2. En el supòsit d'alguna variació, a data de la presentació dels justificants, en la declaració de subvencions sol·licitades, percebudes o reconegudes d'altres administracions públiques, o de qualsevol entitat pública o privada, per a la mateixa actuació objecte de subvenció, s'ha d'aportar de nou el corresponent formulari actualitzat (punt 3.4 de la base comuna tercera).
3. En el cas que el beneficiari haja desautoritzat expressament la Conselleria de Medi Ambient, Aigua, Urbanisme i Habitatge per a obtenir, en el seu nom, la documentació acreditativa d'estar al corrent o exempt de les seues obligacions tributàries i amb la Seguretat Social, i aquesta documentació aportada amb la sol·licitud de la subvenció (punt 3.2 de la base comuna tercera) estiga caducada en el moment de presentar els justificants requerits en aquesta base novena, caldrà presentar-la de nou.
Onze. Comprovació de les actuacions realitzades
1. Les actuacions objecte de l'ajuda han de ser revisades pels tècnics de la Conselleria de Medi Ambient, Aigua, Urbanisme i Habitatge, els qual han d'expedir un certificat de la correcta execució, necessari per al cobrament de les ajudes.
2. La Conselleria de Medi Ambient, Aigua, Urbanisme i Habitatge pot, en qualsevol moment, efectuar les visites i comprovacions que considere necessàries per a verificar la realització i el funcionament normal de les actuacions subvencionades o requerir al beneficiari la presentació de qualsevol documentació encaminada a aquesta verificació.
Dotze. Pagament, pèrdua o minoració de l'ajuda
1. Únicament es pagarà la totalitat de la subvenció concedida si es justifiquen despeses almenys per l'import que s'ha de justificar establert en la concessió de la subvenció; en qualsevol altre cas, només es pagarà la part de la subvenció proporcional als justificants de despesa aportats, i es dictarà resolució de decaïment en el dret al cobrament de la subvenció en la quantia no justificada.
2. Tota alteració de les condicions tingudes en compte per a la concessió de l'ajuda i, en tot cas, l'obtenció concurrent de subvencions o ajudes atorgades per altres administracions públiques o ens públics o privats, pot donar lloc a la modificació de la resolució de concessió i, si és el cas, a la pèrdua del dret al cobrament total o parcial de la subvenció.
3. Igualment, l'incompliment pel beneficiari dels requisits i condicions exigits per a l'execució de les activitats, com també la concurrència d'altres causes recollides per l'article 37 de la Llei 38/2003, de 17 de novembre, General de Subvencions, dona lloc a la pèrdua del dret al cobrament total o parcial de la subvenció.
Tretze. Reintegrament de les quantitats percebudes
D'acord amb l'article 37 de la Llei 38/2003, de 17 de novembre, General de Subvencions, s'han de reintegrar les quantitats percebudes i s'exigirà l'interés de demora corresponent des del pagament de la subvenció, en els casos següents:
a) Obtenció de la subvenció falsejant les condicions requerides per a aconseguir-la o ocultant aquelles que ho haurien impedit.
b) Incompliment total o parcial de l'objectiu, de l'activitat, del projecte o la no-adopció del comportament que fonamenten la concessió de la subvenció.
c) Incompliment de l'obligació de la justificació o justificació insuficient.
d) Resistència, excusa, obstrucció o negativa a les actuacions de comprovació i control financer.
e) Incompliment de les obligacions imposades al beneficiari amb la concessió de la subvenció.
Catorze. Règim de compatibilitat
1. Ser beneficiari d'aquestes ajudes és compatible amb la percepció d'altres ajudes.
2. L'import d'aquestes ajudes en cap cas pot ser de tal quantia que, aïlladament, o en concurrència amb ajudes d'altres administracions públiques, o d'altres ens públics o privats, supere el cost de l'activitat que ha d'efectuar el beneficiari.
Quinze. Règim d'infraccions i sancions
El règim sancionador en la matèria regulada en aquesta ordre és l'establit en el títol IV de la Llei 38/2003, de 17 de novembre, General de Subvencions.
ANNEX II
Bases específiques de les ajudes per a inversions
en microreserves de flora
Primera. Objecte
És objecte d'aquestes ajudes l'execució d'inversions en microreserves de flora de la Comunitat Valenciana.
Segona. Requisits dels beneficiaris
1. Poden ser beneficiaris els propietaris de microreserves de flora ja declarades o en tràmit de declaració, i les persones físiques o jurídiques, públiques o privades, i les agrupacions d'aquestes, amb personalitat jurídica o sense, quan siguen propietàries de terrenys que complisquen les condicions següents:
a) Ser terrenys naturals o seminaturals; s'han d'excloure de la futura microreserva les edificacions, infraestructures i vies de comunicació.
b) Ha d'estar present alguna de les plantes incloses als annexos I, II i III del Decret 70/2009, de 22 de maig, del Consell, pel qual es crea i regula el Catàleg Valencià d'Espècies de Flora Amenaçades i es regulen mesures addicionals de conservació (DOCV núm. 6021, de 26.05.2009).
c) No han d'estar aprovats o en tràmit d'aprovació per qualsevol administració pública, planejaments urbanístics, programes o projectes d'infraestructures o obres de qualsevol tipus que puguen posar en risc els hàbitats o les poblacions de plantes que justifiquen la declaració dels terrenys com a microreserva de flora.
d) Els terrenys per als quals se sol·licita la subvenció no han de ser motiu de conflictivitat veïnal que haja donat lloc a litigis per la propietat o per drets de pas o usdefruit o per qualsevol altra causa. S'entén que hi ha conflictivitat veïnal sobre els terrenys quan, havent-se iniciat un procediment jurisdiccional sobre la propietat o els drets reals relatius als esmentats terrenys, s'haja formulat contestació a la demanda.
2. S'exclouen com a beneficiaris la Generalitat, l'administració de l'Estat i els organismes autònoms o empreses públiques dependents d'aquestes. No poden obtenir la condició de beneficiari d'aquestes ajudes les persones o entitats en les quals concórrega alguna de les circumstàncies d'exclusió establides en l'article 13.2 de la Llei 38/2003, de 17 de novembre, General de Subvencions.
Tercera. Obligacions dels beneficiaris
1. Els beneficiaris han de complir les obligacions establides en la base primera de l'annex I (bases comunes), i a més:
Inscriure en el Registre de la Propietat que, per un termini de 35 anys com a mínim, el terreny per al qual es rep la subvenció queda dedicat a la protecció de la flora silvestre i a la seua incorporació a la xarxa de microreserves de flora de la Comunitat Valenciana, i que ni el substrat ni el vol vegetal d'aquests terrenys poden ser modificats sense permís de la conselleria competent en matèria medi ambient de la Generalitat. També s'ha d'inscriure l'import de la subvenció concedida.
2. L'incompliment de les obligacions exigides donarà lloc a l'exigència de les responsabilitats que corresponguen, d'acord amb la legislació vigent.
Quarta. Règim a què queden sotmesos els terrenys objecte de subvenció
1. L'imprés normalitzat de sol·licitud de subvenció inclou al peu la petició expressa del propietari perquè els terrenys per als quals es demana la subvenció siguen declarats microreserva de flora, si no ho són ja.
2. En la resolució per la qual es concedeixen les subvencions s'ha d'establir l'inici de l'expedient de declaració de microreserves de flora als terrenys objecte de subvenció. Mentre es tramita aquest expedient, els terrenys s'han de dedicar a la conservació de la natura en tots els termes previstos pel Decret 218/1994, de 17 d'octubre, del Consell, pel qual es crea la figura de protecció d'espècies silvestres denominada microreserva vegetal.
Cinquena. Activitats objecte de les ajudes
Les ajudes van destinades a activitats de conservació de les microreserves, sempre que siguen globalment qualificables com a inversions conforme a la legislació econòmica pressupostària vigent. Són subvencionables, per exemple, les activitats següents:
- Senyalització de la zona
- Limitació d'accessos
- Plantació d'espècies vegetals
- Tancaments
- Tales, desbrossaments o aclarides per motius fitosanitaris
- Esporgues o activitats de control del desenvolupament de la vegetació, quan siguen necessàries per a evitar la reducció d'efectius d'espècies endèmiques, rares o amenaçades
- Senyalització de sendes ecoeducatives
- Creació d'infraestructures o instal·lacions d'elements fixos al terreny adequats per a atraure o conservar la fauna útil, com ara abeuradors, vedrunes, menjadors per a aus i mamífers, bresques fixes sense extracció de mel, etc.
Sisena. Percentatge de finançament i import màxim de les ajudes
Les subvencions s'han de destinar a finançar fins a un 80% el cost de les inversions que s'han de realitzar. La quantia de les ajudes no pot superar els 6.000 € per sol·licitant.
Setena. Sol·licituds i documentació
A més de la documentació requerida en l'annex I (bases comunes), els sol·licitants de les ajudes per a microreserves de flora han d'aportar:
1. Documentació acreditativa de la propietat dels terrenys (escriptura de compravenda, herència, cessió, etc.).
2. Nota simple del Registre de la Propietat acreditativa de l'estat registral d'aquesta.
3. Certificat municipal de la qualificació urbanística dels terrenys.

\* \* \* \* \*
4. Plànols de localització dels terrenys a escala 1:50.000 i 1:10.000.
5. Plànol cadastral.
6. Memòria topogràfica en què s'especifique la superfície de la microreserva proposada, delimitació clara dels seus límits per mitjà de coordenades UTM o per qualsevol altre mètode, i plànol a escala adequada de detall.
7. Memòria botànica: descripció bàsica del medi físic (marc bioclimàtic, geològic i edàfic), de les unitats fitosociològiques de la vegetació, ressenya de les principals singularitats botàniques presents i cartografia detallada de distribució dels hàbitats i les espècies sobre ortofoto a escala suficient (es poden utilitzar com a base les ortofotos disponibles en l'apartat de cartografia de la pàgina web de la Conselleria de Medi Ambient, Aigua, Urbanisme i Habitatge, ).
8. Projecte detallat de les activitats que el sol·licitant està disposat a executar en cas de concessió de la subvenció, que incloga cronograma, pressupost desglossat per unitat d'obra i pressupost desglossat per font de finançament (subvenció sol·licitada, aportació pròpia i aportacions de tercers o altres subvencions). Si és el cas, ha d'aportar-se documentació justificativa del compromís d'aportacions de tercers o altres subvencions.
Vuitena. Criteris de valoració de les sol·licituds
Per a les sol·licituds d'ajudes per a inversions en microreserves de flora s'han de tenir en compte els criteris de valoració següents:
Novena. Inscripció en el Registre de la Propietat
Els beneficiaris d'ajudes per a inversions en microreserves de flora que no estiguen ja declarades ni en tràmit de declaració, a més de la documentació exigida en l'apartat 1 de la base novena de l'annex I (bases comunes), han de presentar justificació de la inscripció en el Registre de la Propietat de les càrregues exigides en la base tercera d'aquest annex II, abans de l'1 de novembre del 2010.
ANNEX III
Bases específiques de les ajudes per a la gestió
de reserves voluntàries de fauna
Primera. Objecte
Establir un règim d'ajudes per a la gestió de reserves voluntàries de fauna destinades a subvencionar inversions per a la seua millora o conservació.
Segona. Requisits dels beneficiaris
1. Poden ser beneficiaris d'aquestes subvencions:
a) Persones físiques i jurídiques, públiques i privades, propietàries de terrenys naturals o seminaturals, situats sobre sòl no urbanitzable.
b) Entitats legalment constituïdes entre les finalitats de les quals figure la conservació de la natura que tinguen acords formals de gestió amb els propietaris dels terrenys.
2. S'exclouen com a beneficiaris la Generalitat, l'administració de l'Estat i els organismes autònoms o empreses públiques dependents de qualsevol d'aquestes.
3. No poden obtenir la condició de beneficiari d'aquestes ajudes, les persones o entitats en les quals concórrega alguna de les circumstàncies d'exclusió establides en l'article 13.2 de la Llei 38/2003, de 17 de novembre, General de Subvencions.
Tercera. Obligacions dels beneficiaris
A més de les obligacions exigides als beneficiaris en la base primera de l'annex I (bases comunes), els beneficiaris de les ajudes per a la gestió de reserves voluntàries de fauna han d'obtenir totes les autoritzacions oportunes per a l'exercici de l'activitat i, especialment, aquelles que requereixen autorització prèvia de la Direcció General de Gestió del Medi Natural per afecció a fauna i flora silvestres.
Quarta. Activitats objecte de les ajudes
1. Les activitats s'han de realitzar en terrenys que estiguen ubicats a la Comunitat Valenciana i que complisquen alguna de les condicions següents:
a) Estar emparats per alguna figura de conservació d'espècies de fauna, proposada pel propietari dels terrenys i legalment aprovada per la Generalitat, amb la denominació de refugi de caça, refugi de fauna, estació biològica o reserva de fauna silvestre.
b) Tenir un conveni, protocol o acord de col·laboració amb la Generalitat per a la realització de treballs de conservació de fauna específicament als terrenys objecte de la subvenció, o presentar un compromís de sol·licitar la declaració de reserva de fauna una vegada restaurats els valors faunístics dels terrenys objecte de la subvenció.
2. Les activitats subvencionables consisteixen en:
- Restauració d'hàbitats i millores per a la fauna silvestre
- Senyalització
- Limitació d'accessos i tanques
- Neteges de fem i de residus
- Eliminació d'estructures artificials
- Senyalització de sendes ecoeducatives
- Realització d'estudis sobre les espècies de fauna silvestres la protecció de les quals motiva la declaració de la reserva
- Actuacions previstes en plans de recuperació o d'acció d'espècies catalogades, en desenvolupament del que disposa la Llei 42/2007, del Patrimoni Natural i de la Biodiversitat, i el Decret 32/2004, d'aprovació del Catàleg Valencià d'Espècies de Fauna Amenaçades.
3. No poden ser objecte de subvenció els treballs que realitze directament la persona física o jurídica adjudicatària, ni els que s'executen en règim de voluntariat. Només tindran dret a subvenció les activitats per a les quals l'adjudicatari de l'ajuda acredite, al final dels treballs, haver pagat quantitats suficients i ajustades al que preveu el projecte, a empreses o professionals en exercici lliure de la corresponent activitat.
Cinquena. Percentatge de finançament i import màxim de les ajudes
Les subvencions s'han de destinar a finançar fins en un 80% el cost de les inversions que s'han de realitzar. La quantia de les ajudes no pot superar els 6.000 € per sol·licitant.
Sisena. Sol·licituds i documentació
A més de la documentació exigida en l'annex I (bases comunes), els sol·licitants de les ajudes per a gestió de reserves voluntàries de fauna han de presentar:
a) Documentació acreditativa de la propietat dels terrenys:
- Certificat del Registre de la Propietat acreditatiu de l'estat registral d'aquesta i de l'absència de càrregues o hipoteques.
- Certificat cadastral.
b) Si és el cas, acord, pacte o conveni amb els propietaris dels terrenys en què conste l'autorització per a dur a terme les actuacions objecte de la subvenció.
c) Memòria valorada d'actuacions proposades.
Setena. Criteris de valoració
Les sol·licituds s'han de valorar seguint els criteris següents:
\* \* \* \* \*
